open-index/open-wikipedia-markdown huggingface dataset:
Soe Hok Gie

**Soe Hok Gie** (lair ing Jakarta, 17 Dhésèmber 1942 – tilar donya ing Gunung Semeru, 16 Dhésèmber 1969 nalika umur 26 taun) iku aktivis Indonésia, mahasiswa Fakultas Sastra Universitas Indonésia Jurusan Sajarah taun 1962–1969, demonstran, penulis, lan anggota MAPALA UI. Jênêng Soe Hok Gie iku dialèk Hokkian saka jeneng Su Fu-yi ing basa Mandarin (Hanzi: 蘇福義). Leluhuré Soe Hok Gie asalé saka provinsi Hainan, Républik Rakyat Cina. Dhèwèké kondhang amarga srêgêp nulis ing manéka mèdia massa lan buku cathêtan padinané ditêrbitaké dadi buku.

## Pêndhidhikan 
Dilairaké saka kulawarga Tionghoa Indonésia, duwé bapak tukang nulis novèl. Mula iku wiwit cilik wis cedhak karo sastra, jagad tulis, lan buku. Tuladhané nalika isih Sêkolah Dasar dhèwèké wis maca karya-karya sastra abot kaya karangané Pramoedya Ananta Toer. Dhèwèké uga sênêng nulis. Sabên dina dhèwèké nulis ing buku cathêtan padinan, saliyané iku dhèwèké kêrêp nulis artikel ing kalawarti lan koran. Amarga tulisan-tulisané, dhèwèké uga kondhang dadi salah sawijining aktivis mahasiswa taun 1965.

## Karyane 
### Geguritan 
Soe Hok Gie uga seneng nganggit geguritan. Gêguritan karyané kasêbar ing kalawarti, koran, lan buku cathêtan padinané. Gêguritan karyané ya iku:
* Mandalawangi – Pangrango. Kaserat taun 1966.
* Sebuah Tanya. Kasêrat taun 1969.
* Pesan. Kasêrat taun 1973.
Saliyané gêguritan ing dhuwur isih ana gêguritan liyané kang ora ana irah-irahané.
### Buku 
* *Orang-Orang di Persimpangan Kiri Jalan*
Buku iki diterbitake Yayasan Bentang taun 1997 saka skripsi S1ne babagan pemberontakan PKI Madiun.
* *Di Bawah Lentera Merah*
Buku iki diterbitake Yayasan Bentang taun 1999 saka skripsi sarjana mudane babagan Sarekat Islam Semarang.

### Artikel 
Soe Hok Gie kerep nulis artikel ing koran-koran nasional, kaya ta Kompas, Harian Kami, Sinar Harapan, Mahasiswa Indonésia, dan Indonesia Raya. Artikel-artikel iku nalika taun 2005 diterbitake dadi buku déning Gagas Media kanthi irah-irahan Zaman Peralihan

## Karya Babagan Gie 
### Film 
Soe Hok Gie ora nggawe filem, nanging ana filem kang nyritakake Soe Hok Gie, irah-irahane Gie. Film iki karangane Riri Riza nalika taun 2005 kanthi Nicholas Saputra kang dadi tokoh mligi.
### Buku 
* John Maxwell nulis buku biografi Soe Hok Gie kanthi judhul *Soe Hok Gie - A Biography of A Young Indonésian Intellectual* (Australian National University, 1997).
* *Soe Hok Gie: Catatan Seorang Demonstran*
Buku iki diterbitake LP3ES taun 2005 saka cathetan padinane.
* *Soe Hok-Gie...Sekali Lagi: Buku Pista dan Cinta di Alam Bangsanya*
Karyane Rudy Badil, Luki Sutrisno Bekti, lan Nessy Luntungan R. Diterbitake Kepustakaan Populer Gramedia (KPG) nalika taun 2009.

## Pranala njaba 
* Kenangan Kepada Seorang Demonstran Soe Hok Gie 
* Lahirnya Seorang Demonstran 
* Soe Hok Gie 
* Resensi buku Soe Hok Gie oleh Arief Budiman
* Soe Hok-Gie ...Sekali Lagi 

## Cathetan sikil
Viktor Kassai

**Viktor Kassai** (lair tanggal 10 September 1975) iku sawijining wasit bal-balan saka Honggari. Dhèwèké wis dadi wasit FIFA wiwit taun 2003.
Nicola Rizzoli

**Nicola Rizzoli** (lair tanggal 5 Oktober 1971)iku sawijining wasit bal-balan saka Italia. Dhêwêké wis dadi wasit FIFA wiwit taun 2003. Ing taun 2012 dhêwèké uga dadi wasit ing UEFA Euro 2012.
Björn Kuipers

**Björn Kuipers** (; lair tanggal 28 Maret 1973 ing Oldenzaal, Overijssel) iku sawijining wasit bal-balan Walanda. Dhêwêké iku wasit ing liga utama Walanda: Eredivisie.

Saliyané iku Kuipers ya dadi wasit internasional. Dhèwèké tau dadi wasit ing tetandhingan final Piala Éropah Sangisoré 17 taun ing 2006 lan tetandhingan ing UEFA Cup, UEFA Europa League, UEFA Champions League, lan UEFA European Football Championship. Kuipers iku ana ing Pratélan A (tabèl unggul) wasit-wasité saka asosiasi bal-balan Walanda KNVB. Bapakné Kuiper iku uga wasit.

Ing tanggal 14 Januari 2009, Jaap Uilenberg  ketua staff tèknis KNVB ndhedhesi manawa Kuipers wis dipromosèkaké menyang pangkat kelas paling dhuwur ing Éropah. Dadi bebarengan karo Pieter Vink lan Eric Braamhaar, Kuipers iku salah sawijiné wasit Walanda sing aktif ing tingkat paling dhuwur Éropah. Kuipers mèlu kadaftar minangka wasit FIFA wiwit taun 2006.

Nalika ing UEFA Euro 2012, Kuipers iku diwènèhi tugas kanggo ngwasiti tetandhingan ing Grup D antara Prancis lan Ukraina. Nalika iku dhèwèké njupuk kaputusan langka kanggo megat tetandhingan iki kanggo 55 menit amarga kahadhang udan deres lan petir.

Dhèwèké naté kuliah Administrasi Bisnis ing  Universitas Radboud Nijmegen lan saliyané dadi wasit, Kuipers uga nyambut gawé minangka mitra pamilik supermarket C1000 telu lan salon siji ing Oldenzaal.

## Catheten sikil
Panggulawenthah formal

thumb|250 px|contoh papan pendidikan
**Pandhidhikan Formal** ya iku jalur pendidikan sing wis késtruktur rapi lan bérjénjang. Sing kébagi wiwit Péndidikan Dasar/Sekolah Dasar, Péndidikan Ménéngah (Sékolah Ménéngah Pértama lan Sékolah Ménéngah Atas), lan Péndidikan Tinggi.

## Cathetan suku
Roman Hubník

**Roman Hubník** (lair tanggal 6 Juni 1984 ing Vsetín, Zlín, Moravia) iku sawijining juru main bal-balan Céko. Saiki dhèwèké main ing Bundesliga Jerman kanggo klub Hertha BSC. Saduluré, Michal Hubník iku uga juru main bal-balan.
Sarjana

thumb|250 px|contoh sarjanawati
**Sarjana** yaiku sesebutan kang diwènèhaké marang wong kang pinter utawa ahli ing bidhangé, nanging iku mau dhéfinisi kang lawas. Saiki, gelar **sarjana** yaiku sesebutan kang diwènèhaké marang mahasiswa kang wis ngrampungke salah siji program strata, racaké strata tingkat 1 (S1). racaké ana pathokan minimal Sistem Kredit Semester (SKS) kanggo nemtokaké wates minimal supaya bisa ujian kanggo ngéntukaké sesebutan iku mau.

## Cathetan suku
Kamasean Matthews

**Kamasean Y. Matthews** () iku peserta Indonésian Idol 7 (2012), dhèwèké iku finalis Indonésian Idol paling enom saka Jakarta kang nalika mèluni ajang Indonésia Idol dhèwèké isih sekolah SMU. Dhèwèké olèh jejuluk **Seanatic** amarga dhèwèké iku peserta ajang Indonésia Idol kang paling cilik. Kawit cilik, bakaté ing babagan seni swara wis bisa didelok.

## Cathetan sikil
Médhia massa

**Medhia massa** yaiku wujud komunikasi sing nganggo saluran (médhia) kang nggayutaké antarané komunikator lan komunikan. Ana uga fungsi liyané saking médhia massa, salah sijiné yaiku fungsi penyaluran émosi.

## Cathetan suku
Muhammadiyah

**Muhammadiyah** inggih punika satunggaling organisasi Islam ingkang ageng wonten ing Indonésia. Nami oraganisasi punika dipunpendhet saking nama Muhammad, satemah Muhammadiyah ugi sadet kaloka minangka tiyang-tiyang ingkang dados pandherek Muhammad.

Ancas utami Muhammadiyah inggih punika ngunduraken sadaya *penyimpangan* ingkang kadadéan ing prosès dakwah. *Penyimpangan* punika asring njalari ajaran Islam nyampur kaliyan adatsabenipun ing tlatah tartamtu kathi alesan adhaptasi.

Gerakan Muhammadiyah gadhah ciri semangat bangun tata sosial saha pendhidhikan masarakat ingkang langkung maju saha terdhidhik. Ngewrat ajaran Islam boten namung agami ingkang asipat pribadi saha statis, nanging dinamis saha gadhahkadhudhukan minangka sistem gesang manungsa ing sadaya aspekipun. Nanging, piyambakipun ugi ngewrat *kecenderungan* nglampahi tumindak ingkang èkstrim.
Sumpah Bisma

**Sumpah bhisma** kanthi manah kang bungah, *raja* ngasta sang putra ing pura. Laré ingkang dipunubengi aura agung ingkang dipundadosaken putra makutha.
sekawan warsa sampun kelampahan. Sapunika raja lampahan ing pinggiran sungai Yamuna. Lajeng raja ngaras ambu wangi ingkang asalipun saking gadis kang ayu  kaya bidadari kayangan.
saksedanipun *Dewi Gangga*, *Raja Sentanu* slalu nahan hawa napsunipun nanging ayuning gadis kalawau saged ndamel raja sentanu kabekta gairah asmara kang ngapi-api, raja nglamar gadis kange dipundadosaken permaisurinipun.
Gadis ayu punika ngendika: "paduka Raja, asma kula *Setyawati*. kula punika pamados ulam, rama kula kepala klasi ing laladan punika, sumangga paduka ngendika kaliyan rama kula, mugi dipuntampi pepinganinanipun panjenengan".
rama gadis punika cerdik sanget, "Sampun wayahipun putri kula dipungarwa, kados déné gadis sasanésipun. Paduka angsal minang putri kula, nanging sadérengipun kula nyuwun syarat". ngendikanipun rama gadis punika.
Raja Sentanu mangsuli,"menapa kemawon syarat punika pasti kula sanggupi".
rama mangsuli," manawi putri kula nglairaken laré jaler, paduka kedah ndadosaken putra makutha".
nanging raja sentanu boten saged menuhi syarat punika amargi awake dhéwé sadar manawi syarat punika saged nyingkiraken *Dewabrata*, putra Dewi Gangga kados wujud déwa saking posisi putra msahkota, raja sentanu lingsem sanget nalika syarat punika dipunijabahi. Salajengipun raja kondur dhateng pura *Hastinapura* ngurung diri saha nglamun.

## Cathetan suku
Mahasiswa

thumb|250px|diskusi mahasiswa
**Mahasiswa** yaiku individu kang sinau ana ing pawiyatan luhur. Iso ugo diartèkaké pelajar kang lagi nempuh pandhidhikan ana ing pawiyatan luhur.

### Cathetan suku
Wolfgang Stark

thumb|Wolfgang Stark

**Wolfgang Stark**(lair tanggal 20 November 1969 ing Landshut) iku siji wasit bal-balan profésional saka Jerman.

## Tetandhingan ing Piala Donya 2010 sing diwasiti Wolfgang Stark
Dhéfinisi

**Dhéfinisi** ya iku pernyataan sing wenehi arti ana ing salah siji kata utawa frase (Solomon, hal.234) dhéfinisi bisa ngemot wedharan arti siji tembung (Rescher, hal.30). Dhéfinisi uga bisa wujud perumusan singkat, padet, cetha, lan bener sing nerangaké "apa sabenere babagan iku" saéngga bisa kelawan cetha dingerteni lan dibéakake saka kabèh babagan liya.

## Ancas agawe dhéfinisi 
Nicholas Rescher mérang dadi 2.
* **Ancas Umum** 
** Menehi fasilitas komunikasi wujud mbyantu prosès komunikasi sing *berlangsung* dadi prasaja lan luwih trep.
** Kanggo manuhaké tembung anyar sajeroning basa
** Dhéfinisi uga bisa mènèhi gambaran arti kang anyar kelawan tembung sing lawas.
***Ancas Kusus**
** *Precising* dhéfinisi, ya iku sing biyasa digunakaké ing basa sing duwé arti lan ancas tartemtu kang ana implikasi karo babagan liya.
** Dhéfinisi kang asifat teoritis (*theoritical definition*), dhéfinisi iki ora mung wedharan prasaja saka tembung, nanging uga wedharan kang asifat teoritis kang diasilake saka ngèlmu kawruh/panalitèn lan panguripan sadina-dina.

## Jinis-jinis Dhéfinisi 
Menurut Alex Lanur, Poespoprodjo lan Nicholas Rescher. Jinising définisi kapérang dadi 2, ya iku:

*1. Dhéfinisi Nominal (*Nominal Definition or Stipulative Definition*)
Jinising dhéfinisi kang bener-bener anyar utawa mènèhi arti anyar marang tembung sing wis lawas. Lan dhéfinisi iki ya iku cara kanggo nerangake samubarang kelawan njlentrehake arti tembunge.

*2. Dhéfinisi Riil (*Real Definition or Lexical Definition*)
Jinising définisi sing wis umum digunakaké, racaké sing wis ana sajeroning kamus basa.

## Cathetan suku
## Pranala njaba 
*Copi, Irving M, Introduction to Logic, 2nd ed. The Macmillan Company, New York, 1976
*Lanur, Alex, Logika Selayang Pandang, Kanisius, Yogyakarta, 1998
*Mundiri, LOGIKA, ed. 1, cet. 1, Rajawali Press, Jakarta, 1994
*Rescher, Nicholas, Introduction to Logic, St. Martinis Press, New York, 1964
*Solomon, Robert C., Introducing Philosophy: A Text With Readings, 3rd ed., Harcourt Brace Jovanovich, Inc., Florida, 1985
*W. Poespoprodjo, EK T Gilarso, Logika Ilmu Menalar: Dasar-dhasar Berpikir Tertib, Logis, Kritis, Analitis, Dialektis, cet. 1, Pustaka Grafika, Bandung, 1999
*Departemen Pendidikan dan Kebudayaan, Kamus Besar Basa Indonesia, ed. 2, cet. 8, Balai Pustaka, Jakarta, 1996
Salafiyah

**Salafiyah** utawi **Salafy** inggih punika salah satunggalipun ilèn wonten ing agami Islam ingkang mbekta utawi ngajaraken saréngat Islam ingkang murni boten mawi tambahan lan pangirangan, dhedhasar saréngat utawi ngèlmu kang bangsa agami Islam kados ingkang wonten nalika generasinipun Muhammad lan para kanca-kancanipun, sasampunipun kanca-kancanipun (tabi'it), lan tiyang-tiyang sasampunipun (tabi'in). Aliran punika wiwitanipun dipunajaraken déning Muhammad bin Abdul Wahhab. Golongan punika asring sinebat **Wahabi**, ingkang dipunnisbataken dhateng pangarsaning ilèn punika.

Pokok utawi intinipun Salafiyah, inggih punika:
* Tansah ngugemi Kuran lan As Sunat kanthi pamahaman salafush sholih (kanca-kanca nabi ingkang saé/sholeh),
* Tansah ngicalaken utawi nebihi prakara bid'ah lan ugi ahli/pandemen bid'ah,
* Ngutamakaken pangajak-ajak dhateng dakwah tauhid,
* Ngudi ngèlmu ingkang mangfaat,
* *At-Tashfiyah* (nyucikaken saréngat) lan *at-Tarbiyah* (pendidikan),
* Merangi perpecahan umat.

## Ètimologi
Tembung salafiyah dipunpendhet saking tembung "Salaf" inggih punika cekakan saking "Salaf al-Ṣāliḥ" (Arab: السلف الصالح), ingkang tegesipun "ingkang ngrumiyini". Miturut terminologi Islam, limrahipun dipunangge kanggé nedahaken dhateng tigang génerasi ingkang saé piyambak umat Islam, inggih punika shohabat, tabi'in, tabi'ut tabi'in. Tigang génerasi punika dipunanggep minangka patuladhan ingkang saé piyambak kanggé praktek agami Islam.

## Cathetan suku
Ada-ada

Sajeroning gelaran wayang, **ada-ada** (uga diarani **suluk garang**) iku swaraning dhalang kanggo mbiyantu para miyarsa mbayangaké swasananing carita sing garang utawa greget. Ana sing ngarani ada-ada iku jinis suluk, nanging uga ana sing ngarani mung gebyug suluk. Ing *Bauwarna* (1898) anggitané Padmasusastra, suluk dumadi ada-ada, kloloran, tlutur, pananggalan, lan greget saut. Ing Surakarta, suluk asring kapérang dadi pathetan, sendhon, lan ada-ada.

Miturut *Serat Sastramiruda* anggitané K.P.A. Kusumadilaga, ada-ada sajeroning wayang kulit purwa lekas ana taun 1443 Saka (candrasengkala *dadi geni sucining jagat*). Sing nyipta ada-ada mono Sunan Kudus, salah siji Wali Sanga.

## Gagrag Surakarta 
Ing gelaran wayang kulit purwa gagrag surakarta, ada-ada sing dianggo dumadi:
# **ada-ada girisa**, kanggo:
## adegan jejer kapisan sawisé pathetan nem ageng,
## adegan pisowanan jawi sawisé suwuk gendhing,
## adegan sabrang denawa,
## adegan bedholan tamu mawa watak sereng;
# **ada-ada mataraman**, srambahan utawa kena kanggo adegan apa waé;
# **ada-ada hastakuswala**, kanggo adegan patih nglumpukaké prajurit;
# **ada-ada budhalan mataraman**, kanggo adegan patih mangkataké prajurit;
# **ada-ada tlutur**, kanggo adegan garang tur sedhih;
# **ada-ada palaran**, kanggo adegan arep perang kembang;
# **ada-ada wrekudara mlumpat**, kanggo adegan Bima arep lumaku menyang sawiji panggon;
# **ada-ada manggalan**, kanggo adegan raja raksasa ing pathet sanga;
# **ada-ada manyura**, srambahan;
# **ada-ada jugag**, srambahan;
# **ada-ada greget saut**, kanggo adegan nggregetaké sing sarwa cukat;
# **ada-ada greget saut sanga**, kanggo adegan arep perang kembang;
# **ada-ada greget saut jangkep**, kanggo adegan satriya lumebu alas;
# **ada-ada greget saut jugag**, kanggo adegan nggregetaké banget;
# **ada-ada greget saut cekak**, kanggo adegan nggregetaké banget tur kesusu;
# **ada-ada greget saut manyura**, kanggo adegan Gathotkaca arep mabur.

## Conto 
Ana ngisor iki sawenèh conto ada-ada sing kerep dianggo Ki Dhalang Nartasabda saka Semarang.
*Bumi gonjang-ganjing langit kelap-kelap katon lir kincanging aris risang mawèh gandrung sabarang kadulu e... ng...* (Ada-ada sléndro sanga)
*Rep sidhem premanem tan ana sabawané walang myang awisik kang kapiyarsa mung swarané abdi kriya gendhing myang kemasan ingkang samya nambut kardi saya animbuhi aseri senen sajeroning... o... ng... penangkilan. Sang nata lon masabda ywa sang bupati.* (Ada-ada girisa)
Ing wayang kulit purwa gagrag jawa wetanan, contoné:
*Bumi gonjang-ganjing langit kumelap sabarang kadulu lir moyag-mayig saking tyas baliwur*. (Ada-ada greget saut ngelik)

## Tegesing tembung-tembung 
## Cathetan sikil 
## Rujukan 
*
Kasur

thumb|Kasur
**Kasur** iku piranti omah wujud papan kang dianggo kanggo turu. Jaman biyèn, kasur digawé saka kain kang diisi kapuk. Nanging saiki kasur wis owah. Kasur wis arang digawé saka bahan kapuk. Kasur saiki ana warna - warna. Ana kasur sing awujud spring bed, kasur busa, lan kasur angin.

Kasur saiki uga ana macem-macem ukurané, ana sing ukuran tunggal kanggo siji wong, ana uga ukuran ganda kanggo loro wong utawa luwih. Kajaba saka kuwi, kasur modhèran saiki luwih memperhatikan kenyamanan awak, kaya kasur ortopèdik sing dirancang khusus kanggo ndhukung bentuk awak lan tulang punggung. Saliyane kuwi, ana uga kasur lipat sing gampang digawa lan disimpen, cocok kanggo tamu utawa ruangan cilik. Supaya kasur awet lan tetep resik, luwih becik diwènèhi seprai lan rutin diangin-angin saben sawetara dina.
Miskin

**Miskin** inggih punika tiyang utawi kulawarga utawi golongan ingkang sampun nyambut damel utawi sumber pikantuk kasil kang cetha , nanging tetepa ora nyukupi butuh kanggo urip padintenan.
Lenga nilam

**Lisah Nilam** punika asalipun saking taneman Nilam utawi dilem wonten basa jawinipun. Punika salah satunggaling komoditas ekspor unggulan ingkang dèrèng dipunkenal wonten Indonesia nanging sampun dipunkenal wonten pasar Internasional. Taneman nilam dipunbudidayakaken kanthi cara Setèk lan gampil tuwuh.

## Manfaat lan kagunan lisah nilam 
Taneman nilam *Pogostemon patchouli* utawi asring dipunsebat *Pogestemon Cablin Benth* punika wujud taneman perdu wangi ingkang ronipun alus lan gagangipun segi sekawan ugi garing. Taneman puniki dipunsuling kanggé ngasilaken lisah nilam *Potohouli oil* ingkang kathah dipun-ginakaken kanggé kagiyatan [Indhustri}}. Fungsi mliginipun lisah nilam inggih punika dados bahan baku pengikat [Fiksatif saking komponèn kandhutan mliginipun inggih punika *Patchouli alcohol* dados bahan pengendali penerbang *esteris* kanggé wangèn-wangèn Parfum supaydos aroma wangi langkung dangu utawi awèt. Sanèsipun punika lisah nilam dipun-ginakaken dados salah satunggaling bahan campuran prodhuk Kosmetik antawisipun kanggé dhamel Sabun, Pasta gigi, Sampo, Lotion, Deodorant.manawi kanggé Industri panganan antawisipun kanggé *essence* utawi penambah rasa, manawi kanggé Farmasi kanggé damel obat Anti radhang, Anti fungsi, Anti gegremet, Afrodisiak, Anti-Inflamasi, Anti depresi, Anti Flogistik, lan Dekongestan.

## Cathetan suku
Najis (Islam)

**Najis** yaiku samubarang kang reged.

Tuladha:
* bathang (saliyané manungsa, iwak, lan walang)
* getih
* nanah
* samubarang kang metu saka kubul lan silit
* asu lan babi
* minuman keras
* anggota awaké kéwan kang wis pisah amarga dipatèni nalika isih urip.

## Jinis najis
* Najis Mukhaffafah, yaiku najis séng ènthèng, kaya uyohé bayi lanang kang durung ana umur 2 taun lan durung tau mangan kejaba susuné ibuné. Cara nyucèniné najisé yaiku kelawan cara banyu dipercikaké ing panggonané najis mau.
* Najis Mughallazhah, yaiku najis kang abot, kaya asu lan babi sarta keturunané. Cara nyucèniné najisé yaiku kèlawan mbasauh 7 ambalan lan salah sawijiné ambalan dicampuri kèlawan lemah.
* Najis Mutawassithah, yaiku najis kang sedhengan (ora abot lan ora ènthèng), kaya najis kang saliyané najis 2 mau kang ing dhuwur. Tuladhané kaya ta kabèh kang metu saka dalan ngarep utawa dalan mburiné manungsa lan kéwan, kèjabané banyu mani, banyu kang mabukaké, susu kéwan kang ora halal dipangan, bathang(kalebu balung lan wuluné) kèjaba bathang manungsa, iwak lan walang. Carané nyucèni yaiku kelawan dibasuh sapisan angger sipat najisé mau wis ilang.
Lengkeng pingpong

**Lengkeng Pingpong**
## Asal-usul lan Laladan asal 
Tuwuhan buah kelengkeng pingpong utawi *Nephelium Longanum* gadhah gagang ingkang ageng lan rimbun. Tuwuhan punika taksih satunggal famili kaliyan Rambutan, Kapulasan, Leci. klasifikasinipun lengkeng pingpong inggih punika:
Devisi *Spermatophyta*, Sub Divisi *Angiospermae*, Kelas *Dicotyledone*, Ordu *Sapindales*, Famili *Sapindales*, Genus *Nephelium*, Species *Nephelium Longan*. Lengkeng pingpong dipunkembangaken wonten désa Tlogo, Prambanan, Klaten Jawa Tengah. Lengkeng pingpong asalé saking Vietnam.

## Taksonomi 
Miturut taksonomi tuwuhan buah lengkeng saged dipunklasifikasiaken:
# Lengkeng Jantan namung gadhah kembang lanang kemawon, lan namung gadhah Benang sari sapunika piranti kelamin lanang ingkang ngasilaken ingkang gadhah fungsi dados inti sperma kanggé penyerbukan.
# Lengkeng Betina namung gadhah kembang wadon kemawon, jinis punika namung gadhah bakal buah ingkang berisi bakal biji *Ovulum* ingkang ngandhut sel telur.
# Lengkeng ingkang gadhah 2 jinis kembang minangka kembang lanang utawi wadon, saéngga saged ngembang lan buah. prosès penyerbukan dipunlampahi saking satunggal pohon saéngga pohon punika msaged ngasilaken buah.
# Lengkeng Hermaprodit inggih punika lengkeng ingkang gadhah kembang kang ngandhut Benang sari lan Putikkanthi sareng-sareng lengkeng pingpong kagolong jinis lengkeng Hermaprodit.

## Titikan Lengkeng Pingpong 
1.	Buahe ageng, agenge kaya bola pingpong
2.	Godonge kriting menawinipun kewalik, njulang menduwur
3.	Bibit ingkang asalé saking biji, saghed owah, wiwit umur 3 taun
4.	Buahe harum lan legi
5.	Ingkang cocog dipuntanem wonten udara panas

## Rujukan
Emily Dickinson

200px|thumb|Emily Dickinson
**Emily Elizabeth Dickinson** () punika satunggiling pujangga Amérika Sarékat ingkang pinunjul. Karya ingkang dipunasilaken Emily Dickinson kathah sanget, kirang langkung 1.800 geguritan. Sanadyan makaten, karyanipun ingkang dipunterbitaken nalika Emily taksih urip namung sawatawis salusinan waé.
Pakualam IX

**Kanjeng Gusti Pangéran Adipati Arya Paku Alam IX** (Hanacaraka: ꦑꦚ꧀ꦗꦼꦁꦓꦸꦱ꧀ꦠꦶꦦꦔꦺꦫꦤ꧀​ꦄꦢꦶꦥꦠꦶꦄꦂ​ꦪꦦꦏꦸꦄꦭꦩ꧀꧇꧙꧇) utawi **KGPAA Paku Alam IX** lan ngagem asma timur **Bendara Radèn Mas Harya Ambarkusuma** (miyos ing Yogyakarta, 7 Mèi 1938 – séda ing Sléman, 21 November 2015 kanthi yuswa 77 taun), inggih punika adipati ingkang kaping sedasa wonten ing Pura Pakualaman. Panjenenangipun, Ingkang Kanjeng Gusti dipunangkat minangka sesebatan *Paku Alam* awit surudipun ratu sadèrèngipun, inggih punika ramanipun, Paku Alam VIII, nalika surya 11 Sèptèmber 1998, lan tembé sarana resmi dipunwastani *Kanjeng Gusti Pangéran Adipati Arya Paku Alam IX* nalika surya 26 Mèi 1999. Kadosta leluhurinipun, piyambakipun ugi lenggah minangka Wakil Gubernur Daérah Istiméwa Yogyakarta ingkang pangajengipun Sultan Hamengkubuwana X.

Kanjeng Gusti Paku Alam IX dalemipun wonten ing Pura Pakualaman ing Kitha Ngayogyakarta. Kanjeng Gusti surud surya 21 Novèmber 2015 sasampunipun dipunupadameli wonten ing Griya Sakit Sardjito laminipun gangsal welas dinten.

## Rujukan 
## Priksani ugi 
* Pratélan raja Jawa
* Kadipatèn Pakualaman
Alan Hogeland

**Alan Hogeland**, jeneng asli **Kamaludin Rangkuti** (), ya iku sawijining panulis Indonésia, kalebu salah siji panulis sastra eksil Indonesia.

## Biografi 
Dhèwèké ngrampungaké sarjana mudha ing babagan Basa Indonesia lan uga mèlu sinau ing Fakultas Hukum Universitas Sumatera Utara (USU). Nalika dadi mahasiswa ing USU, dhèwèké tau njabat minangka ketua senat ing Fakultas Hukum lan wakil ketua dewan mahasiswa. Alan uga dadi pangadeg Concentrasi Gerakan Mahasiswa Indonesia ing universitas kang padha lan dadi salah sawijining pimpinan Lekra ing Sumatra Lor. Tahun 1964 amarga anané undhangan pamaréntah Republik Rakyat Cina, dhèwèké mangkat ing Beijing dadi tenaga pamulang basa lan sastra Indonesia ing Universitas Beijing  lan dadi konsultan basa Indonesia kang ngasilaké kamus Indonesia-Tionghoa.

Taun 1985, Alan ngalih menyang nagara Walanda. Karier kapenulisane lagi diwiwiti nalika dhèwèké manggon ana Walanda amarga anané kagiyatan panerbitan kang karan-sebut minangka pers alternatif tumrap kabèh wong kang urip minangka wong èksil. Kawit taun 1989 nganti tekan wafate taun 1994, Alan Hogeland wis ngasilaké puluh-puluhan karangan kang wujud sajak, carkak, kritik, lan esei sarta naskah drama. Kumpulan tulisané kang wis kababar ya iku *Musibah*, sawijining kumpulan carkak; *Angin Menderu di Pucuk Bambu*, sawijining kumpulan puisi; *Sekedar Menjalankan Kewajiban* lan Esei Sastra.

## Asil karya 
## Rujukan 
## Pranala njaba
Eunhyuk

**Lee Hyuk-jae** (Hangul: 이혁재; Hanja: 李赫宰; lair tanggal 4 April 1986, lan kerep diarani mawa jeneng artisé Eunhyuk (Hangul: 은혁; Hanja: 銀赫) iku sawijining panyanyi lan pameran Koréa Kidul. Dhèwèké anggota grup musik K-pop Super Junior lan subgrupé Super Junior-T lan Super Junior-Happy.

Posisiné ana ing Super Junior ya iku *rapper* lan salah siji pangarep saka telu juru jogèt bareng kanca-kancané ya iku Shindong lan Donghae. Supayané ora nggawé bingung karo jenengé juru lawak Koréa Lee Jae hyeok, jeneng panggungé diganti **Eunhyuk** (*Silver Radiant*). Miturut para ELF (pandhemené Suju) **Eunhyuk** diarani *Dancing Machine* saka Super Junior. Kanca raketé **Eunhyuk** ing Super Junior ya iku Donghae amarga wis kenal kawit 10 taun kapungkur.

## Profil Eunhyuk 
Profil saka Eunhyuk ya iku:
# Asma asli: Lee Hyuk Jae
# Asma artis: Eunhyuk(Silver Radiant)
# Damel: Penyanyi, Aktor, Rapper, Penyiar Radio
# Tanggal lair: 4 April 1986
# Papan lair: Seoul, Koréa Kidul
# Kebangsaan: Republik Koréa
# Dhuwur: 176&nbsp;cm
# Gol. Getih: O
# Zodiak: Aries
# Pendhidhikan: UniPai Chai
# Agensi: SM Entertainment
# Twitter: http://twitter.com/#!/AllRiseSilver

## Acara TV Saka Eunhyuk 
Acara TV saka Eunhyuk ya iku:
# Dream High (KBS2, 2011, cameo, ep 13)
# Nonstop 6 (MBC, 2005) Tamu
# Super Junior's Foresight (MBC every1, 2010)
# Let's Go Dream Team Season 2 (KBS, 2009)
# King of the Ring (MBC, 2009)
# King Star (SBS, 2009) (regular host)
# Strong Heart (SBS, 2009) (regular host)
# Unbelievable Outing Season 3 (TV Comedy, 2008)
# Super Junior Reality Survival Drama (Mnet, 2006)
# M Countdown (Mnet, 2006)
# Saturday is Coming (SBS, 2005)

## Film saka Eunhyuk 
# Attack On The Pin-Up Boys (2007)

## Program Radio 
# Super Junior Kiss the Radio (2006)

## Rujukan
Agam Wispi

**Agam Wispi**, () , ya iku panulis Indonésia. Dhèwèké kalebu minangka salah sawijining panulis sastra èksil Indonésia. Dhèwèké kawit dadi eksil, wong kang urip ing pangasingan, ing Walanda kawit taun 1988.

Wulan Mèi 1965, Agam diundhang ing Vietnam nganti pirang-pirang wulan lan ketemu karo Ho Chi Minh. Nanging kawit iku, Agam ora bisa bali ing tanah air amarga arus balik pulitik ing Indonésia. Saka wulan September 1965 tekan Dhésèmber 1970, dhèwèké manggon ana ing Republik Rakyat Cina. Saka taun 1973 nganti 1978, dhèwèké manggon ana Leipzig, Jerman. Ing kutha mau, Agam sinau sastra ing Institut fur Literatur lan nyambut gawé minangka pustakawan ing Deutsche Bucheret. Banjur kawit taun 188 Agam manggon ana Amsterdam, Walanda.

## Asil karya 
Taun 50-60an Agam Wispi dikenal minangka panyair. Salah siji sajake kang misuwur, *Matinya Seorang Petani* ora mung dipenging déning pamaréntahan Soeharto nanging uga pamaréntahan Soekarno. Goenawan Mohamad ing Catatan Pinggir ana majalah Tempo, nulis ngenani puisi iki: *Pada suatu hari Agam Wispi menyaksikan keadaan itu pada awal taun 1960-an, ketika di Tanjung Morawa tanah garapan para wong tani miskin digusur dengan traktor dan bedil, dan dari kantor Barisan Tani Indonésia rakyat memprotes, dan seorang wong tani mati ditembak*:

''*dia tiba*
*rubuh*
*satu peluru*
*dalam kepala*

*ingatannya melayang*
*didakap siksa*
*nanging siksa cuma*
*dapat bangkainya**

Nalika sajak mau diterbitake ana antologi *Matinja Seorang Petani* (1961) dhèwèké dipenging déning pangwasa militèr kang nalika iku ditegakake bebarengan karo "Dhémokrasi Terpimpin".

Buku-buku kumpulan sajake *Sahabat* lan *Yang Tak Terbungkamkan* diterbitake déning Lekra, Jakarta.

Samangsane urip minangka wong eksilan, dhèwèké lagi nerbitake siji buku kumpulan sajak *Kronologi in Memoriam 1953-1954* lan sajak-sajak kang ditulis nalika urip ing pangasingan, isih kasimpen ing sorok lemari durung nganti diterbitake. Ing Amsterdam, dhèwèké ngopeni ruang kabudayan ing majalah *Arah''.

Agam Wispi bali ana Indonésia taun 1996, lan nerbitake kumpulan puisi "Pulang".

## Rujukan 
## Pranala njaba 
* http://médhia.kompasiana.com/buku/2011/01/17/world-writers-13-agam-wispi/ diakses 4 November 2011
* Dua Puisi Jaman Pergolakan Penyair. Diakses 4 November 2011
Legèn

200px|thumb|Gambar wong nderes legen saka wit krambil
200px|thumb|Wit palem kang dideres
[200px|thumb|Penderes legen, saka [India sisih wétan]]
**Legèn** utawa **legian** () iku jinising ombénan kang asalé saka wit siwalan, krambil utawa aren, ya iku kanthi ndèrès kembange. Legen wis ana wiwit ing abad 19 amarga kacuplik ana ing Serat Centhini kang diyasa ing abad 19.

Warnané putih nanging ora buket kaya susu, rasané legi. Ing tlatah Rembang sing pérangan padhusunan sisih kidul, pendhudhuké akèh banget kang mbudidayakaké legèn. Semana uga Tuban. Carané njupuk legèné ya iku bumbung saka pring digantung ing wit siwalan, ing ngisoré woh siwalan bener. Banyuné kang aran legèn mau diombé, siwalané uga kéna dipangan. Legèn sing isih asli, durung digodhog, rasané kaya ana sodhané. Ing ilat krasa trecep-trecep. Nanging sing wis godhogan, rasa sodhané iku ilang. Legèn paling seger nalika diombé dicampuri ès batu. Lumrahé, legèn lan siwalan laris dituku konsumèn nalika wayah pasa. 

Ing basa Inggris, legen karan *Sweet Toddy* utawa *Palm Nectar*. Legen umum diombe ing India, Srilanka, Afrika, Malaysia, Thailand, Myanmar.

## Daerah 
Legen utawa siwalan umume ditemokake ing pasisir lor Jawa Timur kang duweni iklim garing, lan dumugi sisi kulon ing daerah Semarang. Ing tlatah Tuban, legen diakoni dadi salah sijine panganan khas kutha Tuban, nanging prelu dieling yen legen siwalan uga tuwuh ana ing daerah-daerah liyane kaya ta Semarang, Pathi, Rembang, Lamongan, Gresik, Pasuruan, lan daerah liyane. 

## Komposisi 
Legen ngandhut karbohidrat, sukrosa, lan pH kang sakiwatengen nétral.

## Produk olahan 
* Legen ora ngandhut alkohol, sanajan yèn difermentasi bisa dadi ombèn-ombèn kang karan tuak.
* Legen kang digodhog terus-terusan nganti susut banyune dadi malih kenthel lan tansaya legi, kang sabanjuré dititis (dicithak) dadi gula jawa

## Gladri 

Barkas:Legen Buah Siwalan.jpg
Barkas:Pedagang Legen Buah Siwalan.jpg
Barkas:Es Legen Dari Sari Pohon Kelapa Di Rowokele Kebumen.jpg
Barkas:Air Nira.JPG

## Deleng uga 
* Siwalan
* Ciu palem

## Rujukan
Sri Boyong

thumb|250px|Dewi Sri**Sri Boyong** inggih punika salah sawijining lakon carangan Wayang Purwa. Lakon punika dumadi nalika wonten satunggaling piyantun èstri, Hyang Bathari Sri utawi Bathari Sri saking Nagara Ujung Geribik. keelokan saha kesaktianne kang saged damel negri  gemah ripah loh jinawi lan para raja péngin panjenengané dados garwaniupn.
Salah sijining, Prabu Nilataksaka, raja Nagara Ngatasangin. Panjenengane tindak piyambak madosi Hyang Bathari Sri.

## Ringkesan
Sawijinging dinten ing Nagari Amarta ana musibah gedhé. Boten anamung awrat babagan sandang lan pangan, tetuwuhan boten uwoh sarta wonten lebeting pamaréntahan amburadul lan gawé kaanan ingkang amburadul.

wiwitipun musibah sasampunipun Dewi Sri, putri sulung Prabu Sri Maha Punggung tindak saking Amarta. Dewi Sri gadhah watak kang saé, sareh, wicaksana. Panjenengane misuwur dados pralambang makmuring asil bumi. Kaendahan lan kaprigelaning Dewi Sri inggih punika damel nagari dados gemah ripah loh jinawi lan kathah raja ingkang ngersakaken panjenengané dados garwanpun. Lan njalari rawuhipun rasaksa ing nagari Amarta.

Prabu Kresna makempal kaliyan Prabu Yudistira ingkang ngasilaken prentah tumrap putraning Raden Arjuna ya iku Raden Gatotkaca lan Raden Antasena, ugi putraning Raden Bima ya iku Bambang Probo Kusuma, putraning Dwarawati ya iku Raden Styaki lan Punakawan kanggé madosi Dewi Sri.

Sang Dewi Sri wonten ing nagara Antasangin lan diumpetaken déning para rasaksa. Panjenengane sadaya boten saged pinanggih kaliyan Dewi Sri.Lanjeng Bambang Probo Kusuma nyuwun pitulung tumrap Sang Batara Indra. Lan Batara Indra maringaken manuk Garuda kanggé ngrencangi Bambang Probo Kusuma mlebet ing Atasangin.

Nalika mlebet ing nagari Antasangin, Bambang Probo Kusuma kepanggih kaliyan putraning Prabu Seran Trenggono ingkang gadhah asma Prabu Nilataksaka. Prabu Nilataksaka gadhah kekarepan mundhut garwa Dewi Sri, nanging Dewi Sri boten kersa. Bambang Probo Kusuma perang kaliyan Prabu Nilataksaka.Prabu Nilataksaka njelma dados Naga lan saged ngalahaken Bambang Probo Kusuma, nanging Garuda ingkang dipunparingi déning Sang Batara Indra nulungi Bambang Probo Kusuma. Naga Taksaka diiris dadi loro lan dhèwèké kalah.

Lajeng Semar nyuwun supados Dewi Sri kersa kondur ing Amarta. Nanging Dewi Sri ngajokaken sarat supados rakyat ing Amarta purun ngraosaken syukur tumrap Hyang Widhi. Sasampunipun ngertos déné Dewi Sri kersa diboyong ing Amarta, Prabu Seran Trenggono kesah ing Amarta lan kepanggih kaliyan Bima. Panjenengane kabèh perang lan Bima ingkang menang. Lan Prabu Seran Trenggono disabda dados kayu tuwa.

Naga Taksaka nyuwun pitilung marang Kresna kanggé mbalekaken wujudipun, Kresna sarujuk nanging Naga Taksaka kedah dados ula ingkang mbuwang hama ing ladange para tani. Nagari Amarta dados nagara ingkang makmur lan sentosa.
Kim Heechul

**Kim Heechul** utawa **Kim Hee-chul** (Hangul: 김희철, Hanja: 金希澈; lair tanggal 10 Juli 1983) iku sawijining panyanyi, pameran lan panggawa acara Koréa Kidul. Dhèwèké anggota saka grup musik lanang sing jenengé Super Junior lan subgrupé, Super Junior-T.
Rami

**Rami** (*Boehmeria Nivea*) iku siji tetuwuhan sing serat kulité kena dianggo tali.
250px|thumb|Tuwuhan rami
## Morfologi 
Wonten ing Indonesia, tuwuhan rami utawi Haramay *Boehmeria nivea L.Gaud* sampun misuwur wiwit Perang Donya II, nanging punjer asal tuwuhan mau dèrèng dipuntingali pinten-pinten literature nyebutaken tuwuhan rami punika asalipun saking kawasan Asia tropis. Wonten ngèlmu tandur-tuwuhan (botani), tuwuhan rami kagolong family *Urticaceae* pusat penelitean lan pengembangan tuwuhan Industri ngidentifikasiaken tuwuhan rami dados tuwuhan serat gagang. Jinis serat gagang ingkang gadhah prospek kang saé kanggé dikembangake kanthi komersial inggih punika rami *B.nivea L.Gaud*, Kenaf *Hibiscus Cannabinus L.* lan Yute *Corchonus capsularis Vent*. Tuwuhan Kenaf lan Yute dipunkenal dados penghasil Serat Karung. Tuwuhan rami utawiharamay ngasilaken serat saking kayu utawi gagang, gagange tumbuh saking **rhizoma** kang wujud ramping, saghed tumbuh ngantos luwih ngantos saka 250 cm. serat rami kaloka kuat saéngga cocog manawi dipuginakaken dados bahan baku tekstil utawi peggantos serat kapas.

## Cathetan sikil 
{{kategori:Tuwuhan]]
Gréja Kawiyosan

**Gréja Kawiyosan** (Basa Inggris *Church of the Nativity*; Arab كنيسة المهد) ing Bethlehem iku salah sawijining gréja lawas dhéwé sadonya sing dienggo kanthi sambung-sinambung. Gedhung gréja dibangun sadhuwuré guwa sing miturut tradhisi papan wiyosané Gusti Yésus. Papan iki dianggep suci déning wong Kristen lan Muslim. Gréja iki situs kapisan ing Negara Palèstina sing kadaptar ing pratélan Situs Warisan Donya UNESCO. Situs iki uga kalebu situs warison donya sajeroning bebaya.
Pantura

thumb|500px|jalur pantura

**Pantura** utawa **Jalur Jalan Pasisir Utara** ya iku ruas dalan sing jèjèr karo garis pasisir ing pérangan lor Pulau Jawa, Pantura ngehubungaké kutha-kutha ana ing 4 provinsi (Banten, jawa Barat, Jawa Tengah, lan Jawa Timur) kaya ta: Cilegon, Tangerang, Bekasi, Cirebon, Tegal, Pekalongan, Semarang, Demak, Kudus, Pati, Rembang, Tuban, Surabaya, Pasuruan, Probolinggo, lan Banyuwangi. 
paling kulon diwatesi Pelabuhan Merak, kang ngahubungké karo Pelabuhan Bakauheni ing Pulo Sumatra. paling wétan diwatesi Pelabuhan Ketapang, kang ngahubungké karo Pelabuhan Gilimanuk ing Pulo Bali. Ing Pantura ora mung jalan Arteri baé, ana uga dalan tol ing Pantura: 
* Tol Jakarta-Merak (Banten)
* Dalan Tol Jakarta-Cikampek (Karawang)
* Tol Palimanan-Kanci (Cirebon)
* Tol Semarang
* Tol Surabaya-Gresik
* Tol Surabaya-Gempol (Pasuruan) 

Dalan kang total dawane 1.161,47 KM iki dibangun masa pamaréntah Daendels taun 1808-an. Tujuan agawe jalur iku kanggo mertahanke Pulau Jawa saking serbuan Inggris. Era Napoleon, Walanda dakalahke Perancis lan iseh perang karo Inggris.
Jalur iki pancen duwé *signifikansi* dhuwur banget lan uga dadi urat nadi utama transportasi ana ing darat, amergo saben dino diliwati 20.000-70.000 kendaraan. Apa manèh yèn wayah arep Lebaran idul fitri, arus mudik ngalimpah ruah saka kulon maring wétan.

## Cathetan suku
Azad University Cross Team

**Azad University Cross Team** ya iku tim balap sepédah saka Iran kang asalé saka Universitas Islam Azad. Tim balapan ini ana wiwit taun 2007 kanthi jeneng Islamic Azad University Cycling Team, banjur ganti jeneng ing taun 2012 dadi Azad University Cross Team.

Ing Indonésia, tim iki ngukir prèstasi ing kajuwaraan balap sepédah internasional, ya iku Tour de Singkarak
Dongèng

*Dongéng* yaiku carita fiksi utawi carita khayalan. Dongéng limrahipun kathah pesan moralipun. Dongéng punika dipuncaritaaken kanthi lésan saha turun temurun saking génerasi satunggal dugi génerasi salajengipun.

## Unsur 
Unsur-unsur ingkang wonten ing dongéng
Tema, limrahipun sami kaliyan jinis carita sanèsipun. Tema punika saged dipunpadosi wonten ing unsur-unsur sanèsipun, kados tokoh, watak, latar, alur. Paraga saha watak paraga, saged dipungambaraken wonten ing manéka warna teknik, kados ta
teknik analitik, inggih punika watak tokoh dipuncaritaaken kanthi langsung saking pengarangipun
teknik dramatik, inggih punika watak paraga saged dipunmangertosi saking pacelathon antawisipun paraga. Latar dongèng, inggih punika salah satunggalipun unsur ing dongèng ingkang nggambaraken wektu saha panggènan kadadosan dongèng. Sudut pandang, inggih punika caranipun pengarang manggenaken pribadinipun dateng carita ingkang dipunkarang, utawi saking sudut pundi pengarang carita. amanat, inggih punika nasihat utawi pesen ingkang dipuntujuaken dhateng ingkang maos dongèng,

## Cathetan suku
Pakta Warsawa

thumb|400px|Péta lokasi nagara-nagara anggota Pakta Warsawa.
**Pakta Warsawa** iku siji aliansi militèr nagara-nagara Blok Wétan ing Éropah Wétan, sing ancasé ngorganisasikaké dhiri marang kamungkinan ancaman saka aliansi NATO (sing diwangun taun 1949). Pambentukan Pakta Warsawa dipicu déning integrasi Jerman Kulon menyang NATO lumantar ratifikasi Pasetujon Paris. Pakta Warsawa dirancang déning Nikita Khrushchev nalika taun 1955 lan ditandhatangani ing Warsawa tanggal 14 Mèi 1955.

Pakta iki pungkas tanggal 31 Maret 1991, lan dipungkasi kanthi resmi sajeroning siji patemon ing Praha tanggal 1 Juli 1991.

## Anggota 
* Uni Sovyèt
* Bulgaria
* Rumania
* Jerman Wétan
* Hungaria
* Polen
* Cekoslowakia

## Tilas Anggota 
* Albania

## Uga delengen 
* Blok Kulon

## Pranala njaba 
* Modern History Sourcebook: The Warsaw Pact
Cékoslowakie

**Cékoslowakia** (**Céko-Slowak**) utawa sok-sok diéja minangka **Cékoslovakia** (basa Ceko: *Československo*, basa Slowak: *Česko-Slovensko*/sadurungé 1990 *Československo*) iku sawijining nagara ing Éropa Tengah kang madeg saka taun 1918 tekan taun 1992 (kejaba ing mangsa Perang Donya II). Nalika tanggal 1 Januari 1993, nagara iki pecah kanthi damai dadi Cékia lan Slowak, kang sadurungé ditepungi minangka *Pegatan Bludru*, mèmper karo analogi Révolusi Bludru.

## Uga delengen 
* Pratélan Présidhèn Cekoslovakia
Thangka

**Thangka** iku lukisan kas Tibèt sing digawé ana ing kain sutra. Padatané lukisan iki ditambahi sulaman lan nggambaraké Déwa utawa konsèp Kahyangan Buddhis, adegan utawa mandhala. Thangka iku wanguné ora mligi pipih kaya déné lukisan mawa cèt lenga nanging kawangun saka sawatara panèl-panèl sing dilukisi utawa disulami lan ditambahi kain manèh. Banjur padatané kabèh iku ditutupi sutra. Lumrahé thangka bisa awèt suwé nanging kudu disinggahaké ing papan sing garing lan ora lembab. Kadhangkala thangka uga diarani lukisan gulungan.

## Cathetan suku
Beni Setia

**Beni Setia**, (lair ing Bandung, Jawa Wétan, 1954), ya iku sawijining panulis Indonesia.

## Biografi
Pendhidhikan pungkasane ya iku SPMA, lulus taun 1974. Puisi-puisine akèh kaemot ing publikasi nasional kaya ta, *Berita Buana*, *Sinar Harapan*, *Pikiran Rakyat*, *Mangle*, lan *Puisi Indonesia 83* (Buku II); uga diemot ing antologi *Yang Muda* (1978), *Senandung Bandung* (1981), lan *Festival Desember* (1981), lan Linus Suryadi AG (ed.), sarta *Tonggak 4* (br, 1987). Buku pisanane duwé irah-irahan Legiun Asing kang diterbitake taun 1987.

## Rujukan
Yitzhak Shamir

**Yitzhak Shamir ** (basa Ibrani: **יִצְחָק שָׁמִיר**) () iku Mahamantri Israèl wiwit taun 1983 tekan taun 1984 lan mengku kalungguhan manèh taun 1986 - 1992.

Lair ing Rozana, Polen (saiki Ruzhany, Belorusia) kanthi jeneng *Icchak Jaziernicki*, dhèwèké ngrampungaké Sekolah Menengah Ibrani Bialystok lan sawijining anggota pagerakan pemudha Zionis Betar Vladimir Jabotinsky. Nalika umur 20 taun, dhèwèké ora ngrampungaké studi hukumé ing Warsawa kanggo lunga menyang Mandat Inggris kanggo Palestina, ing ngendi dhèwèké ndhaptar ing Universitas Ibrani Yerusalem.

## Kutipan 
* "Aku nangis sesenggukan nalika ndeleng pendhudhuk kampung Lebanon, sambi nggawa gendéra Hizbullah, ndungkap kagembirané amarga apa sing wis kagayuh, lan amarga kakalahan ngisinaké sing tumiba ing awaké dhéwé. Aku kalebu génerasi sing yakin yèn Israèl ora patut urip ing wewengkon Wétan Tengah kanthi ngatonaké kalemahan ing sangarepé mungsuh-mungsuhé. Nanging, katoné awaké dhéwé wis ngliwati périodhe iki. Lan awaké dhéwé kudu akèh siyap dhiri, ngadhepi munculé kalemahan-kalemahan liyané." (2000; nalika Israèl mundur saka Libanon Kidul tanggal 5 Juni 2000.)
Binhad Nurrohmat

**Binhad Nurrohmat** (lair ing Lampung, 1 Januari 1976) ya iku sastrawan Indonesia. Penyair lan eseis iki digedhèkaké ana Yogyakarta lan saiki manggon ana Jakarta.

## Pendhidhikan 
Dhèwèké tau ngudi kawruh ana madrasah, pesantren, lan sekolahan.

## Kagiyatan 
Binhad nulis puisi lan esai ing buku padinan lan medhiya massa kawit isih cilik. Sajak-sajake diterjemahake ana ing basa Inggris déning Marshall Clark, pengajar, lan panalitèn sastra Indonesia saka Universitas Deakin Australia.

Ing mangsa panas, mangsa rontok, lan mangsa atis 2008 dadi *visiting writer* ing Ujung Koréa.

## Karya-karya 
* *Kuda Ranjang* (kumpulan sajak, 2004)
* *Bau Betina* (kumpulan sajak, 2007)
* *Sastra Perkelaminan* (kumpulan esai, 2007)
* *Demonstran Sexy* (kumpulan sajak, 2008)
* *The Bed Horse, Kuda Ranjang* (kumpulan sajak dwibasa Inggris-Indonesia, basa Inggris diterjemahake Marshall Clark, 2008)

## Réferènsi 
Binhad Nurrohmat. 2007. *Sastra Perkelaminan*. Lamongan: Pustaka Pujangga.

## Pranala njaba 
* 9 Pertanyaan untuk Binhad Nurohmat 
* Binhad Nurrohmat: Saya Tak Ingin Terpenjara oleh Apa pun 
* Sikap Puisi dalam Dhimènsi Ruang Publik
Si Doel Anak Betawi

**Si Doel Anak Betawi** iku filem drama kulawarga Indonésia kang digawé nalika taun 1973 lan di sutradarani déning Sjuman Djaja. Film iki dibintangi seniman-seniman kaya ta Rano Karno, Tutie Kirana lan Benyamin S.

Carita filem iki dhedhasar novèl kang dianggit déning Aman Datuk Madjoindo kanthi irah-irahan padha karo fileme.
## Sinopsis 
Si Doel (Rano Karno) urip bareng ibuké (Tuti Kirana) lan bapaké (Benyamin S.) kang ngebut budaya Betawi asli. Amerga kecelakaa, bapaké kapundhut banjur Si Doel urip bareng ibuké. Si Doel ngrewangi dodolan kanggo uripé lan kulawargané. Sawijining dina ana Asmad (Sjuman Djaya) kang ora liya pakliké Si Doel teka lan ngréwangi uripé Si Doel lan kulawargané. Saliyané iku Asmad banjur dadi bapaké Si Doel. Asmad uga nyekolahaké Si Doel, lan ora sarujuk yèn wong Betawi iku akèh kang ora sekolah.

## Pranala njaba 
* Dokumentasi @ Jibis.PNRI.go.id 
* Review
Abas Sutan Pamuntjak Nan Sati

**Abas Sutan Pamuntjak Nan Sati** () ya iku sawijining sastrawan Indonesia. Ing karyané, Abas kerep nggunakaké  jeneng sesinglon (sesinglon) kaya ta Antares lan Rinaldo. Saliyané iku, dhèwèké uga tau nyingkat nynkat jeneng kaya ta Abas St Pamuntjak Nan Sati, A St Pamuntjak N S, lan Aspns.

## Latar Wuri Kasusastran 
Abas miwiti nulis kawit umur limalas taun. Nalik iku dhèwèké ana ing Kweekschool. Akèh tulisane kang ngisi pirang-pirang ariwarta, kaya ta *Oetoesan Melajoe* lan *Tjaja Soematera*.

Abas kawit dikenal lumantar novèl *Pertemuan* kang diterbitake déning Balai Pustaka taun 1927. Ing peta lelakune sastra Indonesia, Abas digolongake déning Ajip Rosidi minangka pangripta angkatan Balai Pustaka.

## Karya 
Abas Sutan Pamuntjak Nan Sati nulis novèl, puisi, lan *feuilleton*. Saliyané iku, dhèwèké uga nulis lan nerjemahake buku-buku wulangan, kaya ta ngèlmu bumi, sajarah, ngèlmu pendidikan, ngèlmu alam, lan ngèlmu nggambar. Nanging nganti seprene, karya-karyané durung bisa tinemu.

## Rujukan
Aman Datuk Madjoindo

**Aman Datuk Madjoindo** () ya iku salah sijiné sastrawan Angkatan Balai Pustaka.

Salah siji anggitané kang misuwur ya iku Si Doel Anak Betawi, kang didadèkaké filem Si Doel Anak Betawi déning sutradara Syumanjaya, lan dadi *inspirasi* sinétron Si Doel Anak Sekolahan.

## Sekolah lan pagawéané 
Aman biyé sekolah ing HIS ing Kutha Solok, lan Kweekschool (Sekolah Raja) ing Bukittinggi. Sawisé lulus sekolah dhèwèké dadi ing Padang taun 1919 sadurungé ngalih ing Jakarta lan kerja ing Balai Pustaka nalika taun 1920.

Wiwitané lumebu Balai Pustaka, wiwitané Aman kerja dadi korektor, banjur munggah dadi ajudan redaktur lan banjur dadi redaktur. Dhèwèké uga tau dadi direktur penerbit Balai Pustaka.

## Karyané 
Ana 20 buku kang dianggit déning Aman Datuk Madjoindo. Si Doel Anak Betawi ditulis nalika taun 1956. Saliyané iku uga ana buku-buku lan carita-carita anggitané Aman, tuladhané *Menebus dosa* (1932), *Rusmala Dewi* (1932, bersama S. Hardjosoemarto), *Sebabnya Rafiah Tersesat* (1934, bersama S. Hardjosoemarto), *Si Cebol Rindukan Bulan* (1934), *Perbuatan Dukun* (1935), *Sampaikan Salamku Kepadanya* (1935).

Saliyané iku Aman uga nulis carita Melayu kang awujud syair lan hikayat. Tuladhané *Syair Si Banto Urai* (1931) lan *Syair Gul Bakawali* (1936)

Karangané kang awujud hikayat kaya ta *Cerita Malin Deman* lan *Puteri Bungsu* (1932), *Cindur Mata* (1951), *Hikayat Si Miskin* (1958), *Hikayat Lima Tumenggung* (1958).

Saliyané iku uga nganakaké penerbitan edisi Sajarah Melayu nalika taun 1959.

## Pranala njaba 
* Sastrawan: Aman, situs Taman Ismail Marzuki
Paus Stephanus

**Stephanus** punika nama saking sanga Paus Gréja Katulik Roma:
# Paus Santo Stephanus I (254-257)
# Paus Stephanus II (752-757)
# Paus Stephanus III (767-772)
# Paus Stephanus IV (816-817)
# Paus Stephanus V (885-891)
# Paus Stephanus VI (896-897)
# Paus Stephanus VII (929-931)
# Paus Stephanus VIII (939-942)
# Paus Stephanus IX (1057-1058)

## Cathetan disambiguasi 
* Pratélan ing inggil inggih punika pratélan ingkang tumut dhumateng pratélan Paus resmi Vatikan ingkang dipunwedalaken nalika taun 1961.
* Salebetipun pratélan Paus sadèrengipun taun 1961, wonten sedasa Paus kanthi nama Stephanus.
* Stephanus II ingkang kapilih nalika taun 752 tilar donya namung salebetipun wektu 3 dinten sasampunipun kapilih, lan malah sadèrèngipun panjenenganipun dipuntahbisaken. Pupunika dados alasan panjabelan namanipun saking pratélan Paus 1961. Pupunika njalari karumitan éwah-éwahan sadaya panomeran saking Paus Stephanus sanèsipun. Kanthi makaten, Stephanus II salebetipun pratélan ingkang énggal (kados déné ing inggil), rumiyin sadèrèngipun taun 1961 dipunsebat minangka Stefanus III.
* Pabandhingan pratélan Paus kanthi nama Stephanus:

:
Tomáš Sivok

**Tomáš Sivok** (lair tanggal 15 September 1983) iku sawijining juru main bal-balan Céko. Dhèwèké uga anggota Tim nasional bal-balan Céko lan mèlu main ing UEFA Euro 2008 lan2012.